# Aintzane de Luna

Aintzane de Luna (Bilbo, 1963) artista eta diseinatzailea da. Zeramikarekin egiten du lan berezki, instalazio artistikoak eta arte-objektuak sortuz.

## Biografia

Arte Ederretako ikasketak gauzatu zituen Euskal Herriko Unibertsitatearen Leioa-Erandioko kanpusean, diseinu espezializazioan.
2001ean bere lehen erakusketa kolektiboan parte hartu zuen, VACAS-BEHIAK, "I love cow – Nik behia maite dut" lanarekin. 2004an, aldiz, bakarkako lehen erakusketa aurkeztu zuen Bilbon, Retratos Luna Portraits. Bertan, ordurarte gauzatutako plastika- eta ikus-lanaren emaitza ziren zenbait erretratu erakutsi zituen. Urte horretatik aurrera, teknika digital berriak aztertzeari ekin zion erretratuaren generoan aplikatzeko eta teknologia berriak txertatuz joan zen bere sormen-prozesuan.
2009tik aurrera, bere sorkuntza lanetan zeramika erabiltzeari ekin zion eta gaur egun, zeramika da de Lunaren artelanen euskarri nagusia. Zeramikarekin, bere esperientzia, sentimendu eta gogoetetatik abiatuz, arte-objektuak sortzen ditu. Gainera, bere lanetan, umorea eta ironia erabiltzen ditu ikusleengan hausnarketa bultzatzeko. Horrela, zeramika generoa, identitatea edo izaera bezalako gai sozial eta politikoen inguruan mintzatzeko baliabide bilakatzen du.

## Erakusketak
### Bakarkakoak

* Berri Txarrak, Berri Onak, Arizko Dorretxea, Basauri, 2020-21
* GET UP, 8360 galeria, Bilbo, 2017-18
* Bon appétit! Fuckers, Tictail Market, New York, 2017
* Révolution, je t’aime, Mikel Larrinaga, Bilbo, 2016
* La petite Luna, EspacioAerre, Bilbo, 2013-14
* Déshabillé, Narata, Bilbo, 2013
* Addicted to fashion!, Cultto, Bilbo, 2012
* Art is Sexy, otraformadeverlascosas, Logroño, 2011
* Biografías pintadas, Forum Bizkaia Creaktiva, Bilbo, 2010
* Fichados, Getxoko kultur espazioa, 2010
* El infierno son los demás, DOM, Bilbo, 2005
* Retratos Luna Portraits, Chufo Exposiciones, Bilbo, 2004

## Sariak eta aitorpenak

* I Premio de Arte A&G sarian finalista, A&G – Arte, Madril, 2021
* Arte Non-nahi deialdian hautatua, Moving Artists, markesinak, Bilbo, 2021
* #porquenomeves erakusketa kolektiboan finalista “Berri Txarrak, Berri Onak” instalazioarekin, MIA Art Collection, 2021
* Ekoizpenerako laguntzak, BilbaoArte, 2020
* Sormenerako eta ekoizpenerako laguntzak, Kultura eta Hizkuntza Politika Saila, Eusko Jaurlaritza, 2019
* Carsa Arte Pintura, Arte eta Teknologiako IV. Lehiaketa Nazionalean hautatua, 2007 eta 2005

## Irudi galeria

* Aintzane de Luna, “Berri Txarrak, Berri Onak“, 2021
* Aintzane de Luna, "The Nature of the Fortunate Person. Good Luck and Hapiness", 2021
* Aintzane de Luna, “GET UP!“, 2017
* Aintzane de Luna, “Fuck art! (Who is afraid of modern art?)“, 2017
* Aintzane de Luna, “Pas d’art” eta “Avoir un trou“, 2016

## Erreferentziak

* ↑ (Gaztelaniaz) «About» Aintzane De Luna 2009-05-24 (Noiz kontsultatua: 2021-09-26).
* ↑ (Gaztelaniaz) Baleares, Infomag. (2021-05-01). «Aintzane De Luna y la comunicación como esencia filosófica» infomag.es (Noiz kontsultatua: 2021-09-26).
* 1 2 (Gaztelaniaz) AINTZANE MARTÍNEZ DE LUNA | BilbaoArte. (Noiz kontsultatua: 2021-09-26).
* ↑ Vintage, Nika. «CONOCE A AINTZANE DE LUNA - UNA ARTISTA POLIVALENTE» NIKA VINTAGE (Noiz kontsultatua: 2021-09-26).
* ↑ (Gaztelaniaz) ARTEINFORMADO. (20140603). «Aintzane Martínez de Luna Fernández - Luna. Artista» ARTEINFORMADO (Noiz kontsultatua: 2021-09-26).
* ↑ (Gaztelaniaz) Correo, El. (2013-12-31). «Aintzane De Luna. "La petite luna". Cerámicas» agenda.elcorreo.com (Noiz kontsultatua: 2021-09-26).

## Kanpo estekak

* Aintzane de Lunaren webgunea
* Datuak: Q108698019